2002

az ökoturizmus nemzetközi éve

Fontosabb események

Január 
 január 1.
 Készpénzként is forgalomba kerül az euró, az Európai Unió hivatalos valutája, mely 12 országban váltja fel a korábbi nemzeti valutákat.
 Győr egyetemi város lesz: a korábbi műszaki főiskola Széchenyi István Egyetem néven működik tovább.
 január 11. – Megérkeznek az első, terrorgyanúval őrizetbe vett személyek a Kuba szigetén lévő guantánamói amerikai támaszpontra, aminek egy részét fogolytáborrá alakították. (A csúcsponton több mint félezer embert tartottak itt, a számuk 2021-re 39 főre csökkent. Köztük volt Khalid Sejk Mohamed, a 2001-es terrortámadás megtervezője.)
 január 17. – Kitör a Kongói Demokratikus Köztársaság területén található Nyiragongo vulkán, körülbelül 400 000 embert kell kitelepíteni.
 január 18. – Magyarország, Románia, Szlovákia és Ukrajna képviselői aláírják Budapesten azt a megállapodást, melynek értelmében feláll a Többnemzetiségű Műszaki Zászlóalj.
 január 22. – Az AOL Time Warner Inc. beperli a Microsoft Corporationt, kárpótlást követelve, mert az AOL Netscape Navigator böngészője hátrányos helyzetbe került, amikor a Microsoft megjelentette és operációs rendszerével terjesztette saját böngészőjét.

Február 
 február 8. – Az 1991 óta tartó algériai polgárháború lezárása.
 február 14. – A kabuli repülőtéren az elutazásukra napok óta váró dühödt zarándokok agyonverték Abdul Rehmant, az afgán átmeneti kormány légi forgalmi és turisztikai miniszterét.

Március 
 március 6. – Letartóztatják a Szabó Zoltánt, a balástyai rémet.
 március 16. – Két ismeretlen fegyveres agyonlövi a kolumbiai Cali városának érsekét, Isaías Duarte Cancinót. (Az egyházi vezető kórházba szállítás közben belehalt sebeibe.)

Április 
 április 26. – A kelet-németországi Erfurt egyik iskolájában 17 tanulót és tanárt meggyilkolja az egy kicsapott diák, aki végül önmagával is végez.

Május 
 május 6. – Hilversum városában fejbe lövik Pim Fortuynt, a Leefbaar Nederland (Élhető Hollandia) nevű holland szélsőjobboldali mozgalom vezérét, aki belehal sérüléseibe.
 május 9.
 A móri bankrablás.
 Megnyílik Ferencvárosban a Kultiplex.
 május 16. – Oroszország, Irán és India megállapodik az Észak-Dél Közlekedési Folyosó (NSTC) kiépítésében.   
 május 23. – Az első olyan Eurovíziós Dalverseny, amelyet egy volt szovjet tagállamban, Észtországban rendeznek.
 május 25. – A China Airlines 611-es járatának katasztrófája
 május 26. – Az Arkansas folyóba omlik egy autópályahíd, miután nekiütközik egy uszály; 13 halottat emelnek ki a folyóba zuhant gépkocsikból.
 május 27. – Megalakul a Medgyessy-kormány.

Június 
 június 1. – Olasz zászlóalj részeként kezdi meg működését Boszniában az a 150 fős magyar katonai rendfenntartó alakulat, amely a szolnoki könnyű vegyes ezred katonáiból áll.
 június 17. – Megalakítják a Tiranában állomásozó NATO-parancsnokságot (NATO HQ Tirana – NHQTi) tanácsadói feladatok ellátása céljából, valamint hogy támogassa az albán hatóságokat (elsősorban az albán védelmi vezetés).

Július 
 július 1. – Németország felett egy Tupolev-Tu-154M és egy Boeing 757-23APF összeütközik a levegőben überlingen közelében. (Senki sem éli túl.)
 július 5. – Algéria fővárosának közelében 29 ember meghal, 37 pedig megsebesül, amikor pokolgép robban Larbaa piacán.
 július 6. – Kabul központjában levő hivatala előtt ismeretlen fegyveresek meggyilkolják Abdul Kadirt, Afganisztán – 2002. június 22-én hivatalba lépett – pastu nemzetiségű alelnökét, a kormány közmunkaügyi miniszterét.
 július 27. – Lezuhan egy Szu–27-es repülőgép Ukrajnában egy légiparádén. (A halálos áldozatok száma 78, a sérülteké több mint 100. Az eddigi történelem legsúlyosabb légibemutató-balesete.)

Augusztus 
 augusztus 20. – A magyarországi árvíz miatt a nemzeti ünnepre tervezett délutáni programok és az esti tűzijáték elmaradt. 
 augusztus 24. – A harmadik Budapest Parádé
 augusztus 25. – Eltűnt Ivan Stambolić egykori szerb elnök, akinek holttestét 2003 márciusában találták meg. A politikus elrablását és kivégzését Rade Markovićnak, a miloševići titkosszolgálat egykori teljhatalmú főnökének parancsára hajtotta végre az akkori állambiztonsági kommandó, a vörössapkás osztag öt tagja.

Szeptember 

 szeptember 26. – 1,863 emberrel a fedélzetén elsüllyed a Le Joola komphajó.

Október 
 október 11. – a finnországi Vantaában, a Myyrmanni bevásárlóközpontban elkövetett bombatámadás hét embert ölt meg és 166 embert megsebesített.
 október 14. – Az IRA politikai kémkedési botránya miatt a protestánsok elvetik a közös kormányzást a szervezet politikai szárnyával, a Sinn Féinnel, ezért London ismét visszaveszi az ellenőrzést a tartomány fölött.
 október 23–26. – Csecsen fegyveresek a moszkvai Dubrovka Színházban túszul ejtik a 850 fős közönséget. (A mentőakcióban 204 túsz és mind a 40 merénylő meghalt.)

November 
 november 13.  – Prestige olajkatasztrófa.
 november 21–22. – A NATO állam- és kormányfőinek prágai csúcsértekezlete, melyen elkötelezik magukat a szövetség átalakítása mellett.
 november 25. – Sikertelen merényletet kísérelnek meg Saparmyrat Nyýazow, Türkmenisztán elnöke ellen.

December 
 december 4. – Teljes napfogyatkozás Dél-Afrikában.

Az év témái

Államok vezetőinek listája 2002-ben

2002 a filmművészetben

2002 az irodalomban
 Somlyó György: Ahol van (versek 1997–2002), Jelenkor
 Böszörményi Gyula: Gergő és az álomfogók

2002 a zenében 
 Aaliyah: I Care 4 U
 Ace of Base: Da Capo
 ATB: Dedicated
 Avril Lavigne: Let Go
 Atomic Kitten: Feels So Good
 Blind Guardian: A Night at the Opera
 Bonnie Tyler: Heart & Soul / Heartstrings
 Blue: One Love
 Brandy: Full Moon
 Crystal: Fújja el a szél
 Craig David: Slicker Than Your Average
 David Guetta: Just a Little More Love  
 Desperado: Desperado Gyere és álmodj!
 Dopeman: Az Országház Fantomja
 Eminem : The Eminem Show
 Enrique Iglesias: Quizás 
 Ganxsta Zolee és a Kartel: Gyilkosság Rt.
 Girls Aloud: Sound of the Underground
 Good Charlotte: The Young and the Hopeless
 Groove Coverage: Covergirl
 Jay Chou: The Eight Dimensions
 Justin Timberlake: Justified
 Juanes: Un Día Normal 
 Karányi: Oktogon
 Katona Klári: Ünnep
 Kate Ryan: Different
 Kovács Kati: Gyere, szeress! 
 Kovács Ákos: Vertigo / Új törvény / Tarzan 
 Kozmix: Szárnyak nélkül 
 Mariah Carey: Charmbracelet
 Las Ketchup: Hijas del Tomate 
 Maroon 5: Songs About Jane
 Mauro Picotto: The Others
 My Chemical Romance: I Brought You My Bullets, You Brought Me Your Love
 Nevergreen: Ezer világ őre
 New Found Glory: Sticks and Stones
 Nine Inch Nails: And All That Could Have Been, Still
 Nightwish: Century Child, Ever Dream, Bless the Child
 Oasis: Heathen Chemistry
 Panjabi MC: Mundian To Bach Ke
 Papa Roach: Lovehatetragedy
 Pearl Jam: Riot Act
 Prezioso Feat. Marvin: We Rule The Danza
 Red Hot Chili Peppers: By the Way
 Romantic: A kelet fényei
 Roger Waters: Flickering Flame: The Solo Years Vol. 1
 Robbie Williams: Escapology
 Robert Plant: Dreamland
 Roxette: The Ballad Hits
 Sade: Lovers Live 
 Shakira: Grandes éxitos
 Shania Twain: Up!
 Simple Plan: No Pads, No Helmets… Just Balls
 Sean Combs: We Invited the Remix
 Sum 41: Does This Look Infected?
 Sugababes: Angels with Dirty Faces
 Sweetbox: Jade
 Tankcsapda: Baj van!! 
 T.A.T.u: 200 km/h in the Wrong Lane
 Thalía: Thalía
 Tolcsvay László: 12 nő
 Toni Braxton: More Than a Woman
 United: Keserű méz
 V-Tech: Búcsúzz el
 Westlife: Unbreakable – Greatest Hits vol. 1
 Whitney Houston: Just Whitney…
 Zanzibar zenekar: Ugyanaz vagyok
 Zsédenyi Adrienn: Zséda

2002 a politikában 
 január 30. – Slobodan Milošević azzal vádolja az ENSZ háborús bűnök bíróságát, hogy az „aljas támadást” intézett ellene.
 február 12. – Megkezdődik Jugoszlávia volt elnökének, Slobodan Milošević-nek a tárgyalása az ENSZ háborús bűnök bíróságán, Hágában.
 március 3. – São Tomé és Príncipe: törvényhozói választások
 március 17. – Portugália: parlamenti választások
 március 31. – Ukrajna: parlamenti választások
 április 7. – Magyarország: parlamenti választások
 április 21. – Magyarország: a parlamenti választások második fordulója
 május 6. – Pim Fortuynt, a populista Pim Fortuyn Listája (LPF) párt vezetőjét a holland választási kampány során meggyilkolja egy baloldali aktivista
 május 12. – Jimmy Carter volt amerikai elnök ötnapos látogatást tesz Fidel Castrónál Kubában, ezzel az első olyan amerikai elnök, aki a diktátor 1959-es forradalma óta a szigeten tartózkodott.
 május 15. – Hollandia: alsóházi választások
 május 27. – megalakul a Medgyessy-kormány
 július 14. – A Bastille-napi ünnepségen merényletet próbálnak elkövetni Jacques Chirac ellen, de a francia elnök sérülés nélkül kerül ki az incidensből.
 november 2. – Kuvait betiltja az al-Dzsazíra arab hírtelevízió adásait, az objektivitás hiányára hivatkozva.
 november 3. – Szaúd-Arábia kormánya megtiltja, hogy területét az Amerikai Egyesült Államok hadserege bármilyen formában igénybe vegye egy esetleges iraki háború esetén.
 november 13. – Irak elfogadta a Biztonsági Tanács 1441.-es határozatát, mely felszólítja Irakot az azonnali lefegyverzésre, és a tiltott fegyverek megsemmisítésére. Iraknak biztosítania kell, hogy az ENSZ UNMOVIC, valamint a Nemzetközi Atomenergia-ügynökség munkatársai teljes körű ellenőrzést végezhessenek az iraki nukleáris berendezésekben és a hozzá kapcsolódó infrastrukturális létesítményekben.
 november 18. – Az Európai Unió tagországainak külügyminiszteri értekezlete 2004. május 1-jét javasolja a 10 tagjelölt ország, köztük Magyarország felvételének időpontjául.
 november 21. – Litvánia elkezdi csatlakozási tárgyalásait a NATO-val. 
 november 28. – Az EU 6 tagjelöltje, köztük Magyarország is aláírja Brüsszelben azt az egyetértési nyilatkozatot, amellyel ezek az országok az unió polgári védelmi együttműködési rendszeréhez csatlakoznak.

2002 a tudományban

2002 a sportban
 február 8–24. – XIX. Téli olimpiai játékok Salt Lake City, USA, 78 ország sportolói részvételével.
 március 17. – A Formula-1 világbajnokság második futama a maláj Sepang International Circuiten, Sepangban.
 május 31.–június 30. – 2002-es labdarúgó-világbajnokság, Dél-Korea és Japán, Világbajnok: Brazília, ötödik alkalommal.
 Michael Schumacher megnyeri az ötödik vb címét a Forma–1ben.
 A Zalahús Zalaegerszegi TE FC nyeri az NB1-et. Ez a klub első bajnoki címe.

2002 a légi közlekedésben

2002 a vasúti közlekedésben

2002 a jogalkotásban

2002 új világörökségi helyszínei

 Afganisztán: Dzsam minaretje és régészeti emlékhelyei
 Egyiptom: Szent Katalin-kolostor
 India: A Bodh-gajai Mahábodhi-templomkomplexum
 Magyarország: Tokaj-hegyaljai borvidék
 Magyarország: Millenniumi Földalatti Vasút
 Mexikó: Calakmul ősi maja városa, Campeche
 Németország: Stralsund és Wismar óvárosa
 Németország: A Rajna felső szakaszának völgye
 Olaszország: A Val di Noto késő barokk városai (Délkelet-Szicília) 
 Suriname: Paramaribo történelmi belvárosa

2002 a kriminalisztikában
 móri bankrablás

Születések 
 január 25. – I Dzsongmin dél-koreai rövidpályás gyorskorcsolyázó, ifjúsági olimpikon
 január 25. – Lil Mosey amerikai rapper
 január 28. – Azahriah magyar előadó
 március 10. – Jevhen Malisev ukrán sílövő († 2022)
 március 19. – Csang Szongu dél-koreai rövidpályás gyorskorcsolyázó, ifjúsági olimpikon
 április 11. – Mark Hafnar ifjúsági olimpiai ezüstérmes szlovén síugró
 április 22. – Ethan de Rose új-zélandi rövidpályás gyorskorcsolyázó, ifjúsági olimpikon
 május 2. – Thomas Nadalini olasz rövidpályás gyorskorcsolyázó, ifjúsági olimpikon
 május 31. – Moses Moody amerikai kosárlabdázó
 szeptember 7. – Li Kung-csao kínai rövidpályás gyorskorcsolyázó, ifjúsági olimpikon
 szeptember 8. – Luka Sučić osztrák születésű horvát labdarúgó
 szeptember 11. – Peyton Watson amerikai kosárlabdázó
 október 6.
 Jonathan Kuminga kongói kosárlabdázó
 Cleopatra Stratan, Pavel Stratan moldovai román énekes lánya, aki egyike a legfiatalabbként számontartott hivatásos énekeseknek
 november 1.
Ousmane Touré mali úszó, ifjúsági olimpikon
NLE Choppa amerikai rapper
 november 6. – Mya-Lecia Naylor brit színésznő († 2019)
 november 22. – Brandon Miller amerikai kosárlabdázó
 december 23. – Finn Wolfhard kanadai színész

Halálozások 
 február 3. – Lukács Margit Kossuth-díjas magyar színésznő, a nemzet színésze (* 1914)
 február 14. – Hidegkuti Nándor olimpiai bajnok magyar labdarúgó, az Aranycsapat tagja (* 1922)
 március 30. – Bowes-Lyon Erzsébet brit királyné, II. Erzsébet brit királynő édesanyja (* 1900)
 április 10. – Hofi Géza Kossuth-díjas előadóművész (* 1936)
 május 26. – Orbán Ottó Kossuth-díjas magyar költő, esszéíró, műfordító  (* 1936)
 szeptember 19. – Hajdú Péter Széchenyi-díjas magyar nyelvész, egyetemi tanár, az MTA rendes tagja (* 1923)
 november 2. – Morvay Judit (*1923) néprajzkutató. 
 december 2. – Marx György magyar fizikus, az MTA tagja (* 1927)
 december 11. – Schütz Ila Jászai Mari-díjas magyar színésznő, kiváló művész (* 1944)

Nobel-díjasok

Jegyzetek 

 
21. század